open-index/open-wikipedia-markdown huggingface dataset:
Πλάκα Αττικής

Η **Πλάκα** είναι χωριό της ανατολικής Αττικής, του δήμου Λαυρεωτικής. Βρίσκεται μεταξύ της Κερατέας και του Λαυρίου. Για ένα μικρό διάστημα στο παρελθόν αποτέλεσε έδρα κοινότητας. Ο πληθυσμός της σύμφωνα με την απογραφή του 2011 είναι 558 κάτοικοι. Κοντά στο χωριό βρίσκονταν τα σημαντικότερα μεταλλεία της μεταλλευτικής περιοχής του Λαυρίου, η εκμετάλλευση των οποίων γινόταν από την Γαλλική Εταιρεία Μεταλλείων Λαυρίου.

## Εξέλιξη πληθυσμού

## Κοινότητα Πλάκας
Η κοινότητα Πλάκας υπήρξε για διάστημα μόλις οκτώ ετών. Αποσπάστηκε από την κοινότητα Κερατέας το 1929 (ΦΕΚ 221Α - 06/07/1929) ενώ καταργήθηκε και επανεντάχθηκε στην κοινότητα Κερατέας το 1937 (ΦΕΚ 298Α - 03/08/1937). Έδρα της κοινότητας ήταν η Πλάκα.

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Λαυρεωτικής
Σουβάλα

Το όνομα **Σουβάλα** είναι τοπωνύμιο πιθανότερα σλάβικης προέλευσης και συναντάται συχνά στον ελλαδικό χώρο. 

Με το όνομα αυτό αναφέρονται σήμερα:
*Σουβάλα Αίγινας, περιοχή της Αίγινας

Με το όνομά αυτό αναφέρονταν επίσης κατά το παρελθόν οι οικισμοί:
*Πολύδροσος Φωκίδας, πρώην Σουβάλα
*Βαθύκοιλα Φθιώτιδας, πρώην Σουβάλα

Άλλες παραλλαγές
*Μαυροσουβάλα, σήμερα Αγία Βαρβάρα Ωρωπού
Σαλάρια οδός

Η **Σαλάρια Οδός** (Via Salaria) ήταν αρχαία ρωμαϊκή οδός στην Ιταλία. Ξεκινούσε από την Ρώμη και συγκεκριμένα από την ομώνυμη πύλη, την  Πύλη της Σαλάριας οδού (Porta Salaria) του Αυρηλιανών τειχών με κατεύθυνση προς το Castrum Truentinum στην Αδριατική (σημερινό Πόρτο ντ'Άσκολι). Το μήκος της ήταν 242 χιλιόμετρα. Το όνομά της προέρχεται από την λατινική λέξη για το αλάτι και αποτελούσε έναν από τους αρχαίους εμπορικούς Δρόμους του Αλατιού στην Ευρώπη. Μερικοί υποστηρίζουν πως προϋπήρχε σαν διαδρομή για τον σκοπό αυτό πριν καν την ίδρυση της Ρώμης. Σήμερα το όνομα χρησιμοποιείται από ένα τμήμα του αυτοκινητοδρόμου SS 4.

## Δείτε επίσης
* Πύλη του Πίντσιου λόφου (πύλη της παλαιάς Σαλάριας οδού)
* Πύλη της Σαλάριας οδού  (πύλη της νέας Σαλάριας οδού)

## Παραπομπές


## Εξωτερικοί σύνδεσμοι
* 

Κατηγορία:Ρωμαϊκές οδοί στην Ιταλία
Κατηγορία:Αυρηλιανά Τείχη
Γκούσταβ Σέμπες

Ο **Γκούσταβ Σέμπες** (, πραγματικό επίθετο Σάρενπεκ, 22 Ιανουαρίου 1906 - 30 Ιανουαρίου 1986), ήταν Ούγγρος ποδοσφαιριστής και προπονητής. Μαζί με τον Μπέλα Γκούτμαν και τον Μάρτον Μπούκοβι αποτέλεσαν ένα λαμπρό τρίγωνο εκπροσώπων της σπουδαίας ουγγρικής σχολής ποδοσφαίρου και έπαιξαν πρωταγωνιστικό ρόλο στην εισαγωγή στο ποδόσφαιρο του συστήματος τακτικής 4-2-4. Υπήρξε επίσης ο άνθρωπος που καθοδήγησε τη θρυλική *Αρανιτσάπατ* ("Χρυσή Ομάδα" στα ουγγρικά), την εθνική Ουγγαρίας δηλαδή, που σημάδεψε τη δεκαετία του 1950 και έμεινε στην ιστορία ως μεγάλη βασίλισσα δίχως στέμμα, στο άτυχο γι' αυτή Παγκόσμιο Κύπελλο του 1954.

## Παραπομπές


## Εξωτερικοί σύνδεσμοι

Κατηγορία:Ούγγροι ποδοσφαιριστές
Κατηγορία:Ούγγροι προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Εθνικής Ουγγαρίας
Κατηγορία:Ποδοσφαιριστές ΜΤΚ Βουδαπέστης
Κατηγορία:Προπονητές ποδοσφαίρου Ντιόσγκιορι ΒΤΚ
Κατηγορία:Ποδοσφαιριστές Βάσας ΣΚ
637 Χρυσόθεμις

Η **Χρυσόθεμις (Chrysothemis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,546. Ανακαλύφθηκε το 1907 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από το όνομα μιας κόρης του Αγαμέμνονα στην ελληνική μυθολογία. Αξιοσημείωτη είναι η πολύ μικρή κλίση της τροχιάς της Χρυσοθέμιδος ως προς την εκλειπτική, μόλις 17 λεπτά της μοίρας.

## Φυσικά χαρακτηριστικά
Η μέση διάμετρος της Χρυσοθέμιδος εκτιμάται σε 33,3 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,063.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χρυσοθεμις
638 Μοίρα

Η **Μοίρα** (*Moira*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,892. Ανακαλύφθηκε το 1907 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από τις Μοίρες της ελληνικής μυθολογίας, προσωποποιήσεις του πεπρωμένου.

## Φυσικά χαρακτηριστικά
Η μέση διάμετρος της Μοίρας εκτιμάται σε 65,44 ± 1,4 χιλιόμετρα. Ο φασματικός τύπος της είναι **Ch**, ενώ το άλβεδό της είναι 0,0496. Η Μοίρα περιστρέφεται γύρω από τον εαυτό της μία φορά κάθε 9 ώρες και 52,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μοιρα
639 Λατόνα

Η **Λατόνα (Latona)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,2. Ανακαλύφθηκε το 1907 από τον Γερμανό αστρονόμο Καρλ Λόνερτ, που παρατηρούσε από τη Χαϊδελβέργη, και πήρε το όνομά της από τη θεότητα Λατόνα της ρωμαϊκής μυθολογίας, το αντίστοιχο πρόσωπο της Λητούς της ελληνικής μυθολογίας (υπάρχει και ο αστεροειδής 68 Λητώ).

## Φυσικά χαρακτηριστικά
Η μέση διάμετρος της Λατόνας εκτιμάται σε 71,25 ± 1,7 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,1826. Η Λατόνα περιστρέφεται γύρω από τον εαυτό της μία φορά κάθε 6 ώρες και 13 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λατονα
640 Μπραμπίλλα

Η **Μπραμπίλλα (Brambilla)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,998. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από το μυθιστόρημα *«Πριγκήπισσα Μπραμπίλλα»* του E.T.A. Hoffmann.

## Φυσικά χαρακτηριστικά
Η μέση διάμετρος της Μπραμπίλλα εκτιμάται σε 80,79 ± 2,3 χιλιόμετρα. Ο φασματικός τύπος της είναι **G**, ενώ το άλβεδό της είναι 0,0686. Η Μπραμπίλλα περιστρέφεται γύρω από τον εαυτό της μία φορά κάθε 7 ώρες και 46 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπραμπιλλα
641 Αγνή

Η **Αγνή** (*Agnes*) είναι αστεροειδής στην εσωτερική περιοχή της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,374. Ανακαλύφθηκε το 1907 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

## Φυσικά χαρακτηριστικά
Τα φυσικά χαρακτηριστικά της Αγνής δεν είναι γνωστά με κάποια ακρίβεια.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αγνη
643 Σεχραζάντ

Η **Σεχραζάντ (Scheherezade)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,698. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από τη θρυλική παραμυθού των *[[Χίλιες και μία νύχτες|«Χιλίων και μιας νυκτών»]]* (γνωστή και ως Χαλιμά).

## Φυσικά χαρακτηριστικά
Η μέση διάμετρος της Σεχραζάντ εκτιμάται σε 71,57 ± 2,8 χιλιόμετρα. Ο φασματικός τύπος της είναι **P**, ενώ το άλβεδό της είναι 0,0446. Η Σεχραζάντ περιστρέφεται γύρω από τον εαυτό της μία φορά κάθε 14 ώρες και 10 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σεχραζαντ
Αείλανθος ο ακεραιόφυλλος

Ο ***Αείλανθος ο ακεραιόφυλλος*** (*Ailanthus integrifolia*) είναι ένα είδος φυτού στην οικογένεια των Σιμαρουβοειδών (Simaroubaceae). Βρίσκεται στην Ινδία, την Ινδονησία, τη Μαλαισία, την Παπούα Νέα Γουινέα, τα Νησιά Σολομώντα, και το Βιετνάμ. 

## Πηγές
* Asian Regional Workshop (Conservation & Sustainable Management of Trees, Viet Nam) 1998.  ''Ailanthus integrifolia''.   2006 IUCN Red List of Threatened Species.   Downloaded on 20 August 2007.

Κατηγορία:Σιμαρουβοειδή
Κατηγορία:Χλωρίδα της Ινδίας
Κατηγορία:Χλωρίδα της Ωκεανίας
Κατηγορία:Χλωρίδα του Βιετνάμ
Κατηγορία:Χλωρίδα της Μαλαισίας
646 Κασταλία

μικρογραφία|Ο αστεροειδής 646 Κασταλία
Η **Κασταλία (Kastalia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,41. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από την ποτάμια Νύμφη Κασταλία της ελληνικής μυθολογίας.

**Προσοχή**: Η 646 Κασταλία δεν πρέπει να συγχέεται με τον μικρό αστεροειδή 4769 Κασταλία (4769 Castalia), που διασχίζει την τροχιά της Γης.

## Φυσικά χαρακτηριστικά
Τα φυσικά χαρακτηριστικά της Κασταλίας δεν είναι γνωστά με κάποια ακρίβεια.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κασταλια
Δ΄ κατηγορία ποδοσφαίρου ανδρών Κύπρου 2010-11

Η **Δ΄ κατηγορία ποδοσφαίρου ανδρών Κύπρου 2010-11** ήταν η 26η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Ορμήδεια FC για 1η φορά στην ιστορία της.

## Σύστημα διεξαγωγής
Στο πρωτάθλημα της Δ΄ κατηγορίας 2010-11 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2011-12. Οι τρεις τελευταίες ομάδες υποβιβάστηκαν στα αγροτικά πρωταθλήματα.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την περίοδο [[Δ΄ κατηγορία ποδοσφαίρου ανδρών Κύπρου 2009-10|2009-10]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία 2010-11
* Ένωση Νέων Παρεκκλησιάς
* Νίκος & Σωκράτης Ερήμης
* Αναγέννηση Γερμασόγειας

Ομάδες που διαβαθμίστηκαν στα αγροτικά πρωταθλήματα:
* Ορφέας Λευκωσίας
* Ελληνισμός Ακακίου
* Όλυμπος Ξυλοφάγου
* ΑΕΚ Κυθρέας

;Ομάδες που συμμετέχουν στο πρωτάθλημα
Ομάδες που διαβαθμίστηκαν από την Γ΄ κατηγορία 2009-10
* Ε.Ν. ΘΟΪ Λακατάμιας
* Κισσός FC Κισσόνεργας
* Αχυρώνας Λιοπετρίου

Ομάδες που προήχθησαν μέσω του πρωταθλήματος ένταξης ΣΤΟΚ 2010::
* ΠΟΛ/ΑΕ Μαρωνίου
* Δυναμό Περβολιών
* Φοίνικας Αγίας Μαρίνας Χρυσοχούς

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

Πηγή: Βαθμολογία

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

*Ο αγώνας μεταξύ Εθνικού Λατσιών και Αναγέννησης Τραχωνίου διακόπηκε ενώ το σκορ ήταν 2-0. Με απόφαση της Δικαστικής Επιτροπής κατακυρώθηκε με 3-0 υπέρ του Εθνικού.
*Ο αγώνας μεταξύ Εθνικού Λατσιών και Αχυρώνα Λιοπετρίου διακόπηκε ενώ το σκορ ήταν 1-3. Με απόφαση της Δικαστικής Επιτροπής καταχυρώθηκε με 3-0 υπέρ του Αχυρώνα.

Πηγή: Αποτελέσματα

## Παραπομπές


## Πηγές
*
*
*
*
*

## Εξωτερικοί σύνδεσμοι
*

## Δείτε επίσης

* Δ΄ κατηγορία ποδοσφαίρου ανδρών Κύπρου
* Κύπελλο Κύπρου Γ΄ – Δ΄ κατηγορίας 2010-11
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Δ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2010-2011
Τάνανταϊς Παρκ

Το **Τάνανταϊς Παρκ** (αγγλικά: *Tannadice Park*) η αλλιώς **Τάνανταϊς** είναι στάδιο που βρίσκεται στην Οδό Τάνανταϊς της πόλης Νταντί, στη Σκωτία. Το στάδιο είναι έδρα της Νταντί Γιουνάιτεντ και διαθέτει 14.209 θέσεις θεατών. Βρίσκεται ακριβώς απέναντι από το Ντενς Παρκ, την έδρα της τοπικής αντιπάλου Νταντί, παρουσιάζοντας μια μοναδική ιδιομορφία συνύπαρξης δύο αντιπάλων εδρών σε πολύ μικρή απόσταση μεταξύ τους.

## Συνοπτική ιστορία
Ο χώρος που καλύπτεται σήμερα από το Τάνανταϊς χρησιμοποιήθηκε στο ποδόσφαιρο στη δεκαετία του 1870, όταν ο περιβάλλων χώρος της πόλης ήταν κυρίως εξοχή. Η περιοχή που βρίσκεται σήμερα ανάμεσα στην Ταναντάις και την Οδό Άρκλι έγινε έδρα τους συλλόγου Νταντί Ιστ Εντ το 1883, που την ονόμασε Κλέπινγκτον Παρκ. Οι διαδοχικές αλλαγές συλλόγων από την Νταντί Βάιολετ έως την Νταντί Άουαρ Μπόις και η χρήση του χώρου από τους Τζόνστον Γουόντερερς οδήγησε στην περίφραξη του χώρου και τη διαμόρφωσή με τη χρησιμοποίηση παρακείμενης πλαγιάς για καλύτερη θέαση του αγώνα.

Τον Ιανουάριο του 1894 Οι Τζόνστον Γουόντερερς συγχωνεύθηκαν με έναν άλλο τοπικό σύλλογο, σχηματίζοντας την Νταντί Γουόντερερς, λαμβάνοντας μάλιστα μέρος στο Σκωτικό Πρωτάθλημα Ποδοσφαίρου με πρώτο επίσημο αγώνα της Νταντί εναντίον της Μάδεργουελ. Ανακατατάξεις πολλές ως έδρα ομάδων και ανακατασκευές γνώρισε αρκετές στον 20ό αιώνα το στάδιο ως έδρα της Νταντί Χιμπέρνιαν, ενός νέου συλλόγου που αντιπροσώπευε την ιρλανδική κοινότητα της πόλης. Στη νέα του μορφή μπορούσε να φιλοξενήσει περίπου 7000 θεατές.

Εκτεταμένες αλλαγές και κατασκευαστικές βελτιώσεις έγιναν για την ασφάλεια του συγκροτήματος μετά το 1991, έτσι ώστε οι προδιαγραφές του να συμμορφώνονται με σύγχρονα στάνταρντ. Το 2009 άλλαξε ο φωτισμός με πλέον σύγχρονα και φωτεινότερα συστήματα και το 2010 τα αρχικά ξύλινα καθίσματα αντικαταστάθηκαν με πλαστικά. Το σύνολο των καθισμάτων στη σημερινή μορφή του σταδίου ανέρχεται στις 14.200 θέσεις και το ρεκόρ εισιτηρίων του είναι 28.000 θεατές στον αγώνα Νταντί Γιουνάιτεντ-Μπαρτσελόνα, το 1966.

## Παραπομπές


Κατηγορία:Αθλητικές εγκαταστάσεις στο Ηνωμένο Βασίλειο
Κατηγορία:Στάδια ποδοσφαίρου στη Σκωτία
Κατηγορία:Νταντί Γιουνάιτεντ
Σπάρτα Αττικής

Η **Σπάρτα** είναι χωριό της Περιφερειακής Ενότητας Δυτικής Αττικής του Δήμου Μεγαρέων. 

## Γενικά στοιχεία
Η Σπάρτα βρίσκεται προς τα δυτικά όρια με την Περιφερειακή Ενότητα Κορινθίας, στις βορειοανατολικές πλαγιές των Γερανείων, κτισμένη σε υψόμετρο 320 μέτρων. Απέχει περίπου 20 χλμ. Δ.-ΒΔ. από τα Μέγαρα και 8 χλμ. Ν. από το Αλεποχώρι.  

Στο παρελθόν (από το 1835) ο οικισμός ονομαζόταν *Μάζι*, το 1927  μετονομάστηκε σε *Τριποδίσκος* από το όνομα της αρχαίας πόλης των Μεγαρέων που βρισκόταν στην περιοχή αυτή. Το 1954 μετονομάστηκε σε Σπάρτα, όνομα που διατηρεί μέχρι σήμερα. Η Σπάρτα ανήκει συνεχώς στο δήμο Μεγαρέων κατά την διάρκεια όλων των διοικητικών διαιρέσεων.

Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην Κοινότητα Μεγαρέων που υπάγεται στην Δημοτική Ενότητα Μεγαρέων του Δήμου Μεγαρέων. Σύμφωνα με την απογραφή 2021 απογράφησαν 36 κάτοικοι ενώ με αυτήν του 2011 είχε 20 κατοίκους. 

## Παραπομπές


Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μεγαρέων
Βιομηχανική αεροδυναμική

Η **Βιομηχανική αεροδυναμική** αποτελεί ιδιαίτερο κλάδο της Αεροδυναμικής που κύριο αντικείμενο έρευνας και μελέτης είναι η κίνηση του αέρα γύρω από μεγάλες κατασκευές που συνηθέστερα δεν παρουσιάζουν αεροδυναμικές μορφές καθώς και η συμπεριφορά των τελευταίων, όπως π.χ. σε ψηλά κτίρια (ουρανοξύστες), μεγάλου μήκους γέφυρες κ.ά.
Στις μελέτες αυτές εξετάζονται κυρίως οι διάφορες ταλαντώσεις που μπορεί να δημιουργηθούν επί των κατασκευών.

Άλλος τομέας εξίσου σημαντικός είναι η μελέτη της διασποράς των καυσαερίων στο περιβάλλον, π.χ. από καπνοδόχους, θερμοηλεκτρικούς σταθμούς, κ.λπ. Απώτερος στόχος στις μελέτες αυτές είναι να βρεθεί ανάλογα των υφισταμένων κάθε φορά καιρικών συνθηκών η βέλτιστη ταχύτητα εξαγωγής των καυσαερίων με την ελάχιστη δυνατή διασπορά αυτών ελαχιστοποιώντας έτσι την ρύπανση του περιβάλλοντος. Οι εν λόγω μελέτες γίνονται συνηθέστερα σε ειδικές αεροδυναμικές σήραγγες  όπου τοποθετούνται τα πρότυπα των κατασκευών σε ακριβή αναλογία επί περιστρεφόμενου βάθρου και δοκιμάζονται σε τεχνητό ρεύμα αέρος. Με τον τρόπο αυτό μελετάται αναλογικά το πεδίο ροής από τις "διάφορες" κατευθύνσεις του ανέμου, γύρω από το πρότυπο.

Κατηγορία:Αεροδυναμική
Κώστας Βερνίκος

Ο **Κώστας Βερνίκος**, γεννημένος στη Σίφνο στις 22 Σεπτεμβρίου 1960, είναι Έλληνας αθλητικογράφος.  Είναι αντιπρόεδρος στην Παγκόσμια Ένωση αθλητικού Τύπου (ΑΙPS). Ήταν διευθυντής Press Operation του Athens 2004 και βραβεύθηκε από την Ευρωπαϊκή Ένωση Αθλητικού Τύπου το 2005 για τις υπηρεσίες τύπου στους Ολυμπιακούς Αγώνες της Αθήνας. 

Μέλος της IOC Press Commission (2000-2009), ο Κώστας Βερνίκος εργάστηκε στις εφημερίδες «Τα Νέα», «Η Καθημερινή», «24 ώρες» και τον ραδιοφωνικό σταθμό «ΣΚΑΪ». Διετέλεσε επί σειρά ετών διευθυντής του αθλητικού τμήματος του σταθμού Flash 9,61. Για μια δεκαετία στην τηλεόραση του Mega Channel και για άλλα έξι στην ΕΡΤ έχει μεταδώσει δεκάδες αγώνων του Τσάμπιονς Λιγκ και της εθνικής ομάδας ποδοσφαίρου. Ήταν εκφωνητής στους αγώνες της πορείας της ελληνικής ομάδας προς την κατάκτηση του πανευρωπαϊκού πρωταθλήματος το 2004 στην Πορτογαλία.
   
Ο Κώστας Βερνίκος ήταν υπεύθυνος της τηλεοπτικής παραγωγής του τελικού του Τσάμπιονς Λιγκ το 2007 στην Αθήνα. 

Έχει πτυχίο χημικού και μιλάει άπταιστα αγγλικά και γαλλικά. 

Είναι μέλος του Πανελλήνιου Συνδέσμου Αθλητικών Συντακτών (ΠΣΑΤ) και της Ένωσης Συντακτών Ημερησίων Εφημερίδων Αθηνών (ΕΣΗΕΑ).

Κατηγορία:Έλληνες αθλητικογράφοι
Κατηγορία:Δημοσιογράφοι στο ραδιόφωνο
Αεροπειρατεία

**Αεροπειρατεία** χαρακτηρίζεται γενικά η παράνομη κατάληψη αεροσκάφους όταν βρίσκεται σε λειτουργία ή σε πτήση.

Πρόκειται για ποινικό αδίκημα (έγκλημα) με διεθνή χαρακτήρα που πρωτοεμφανίστηκε μετά τη λήξη του Β΄ Παγκοσμίου Πολέμου. 
Πρώτη περίπτωση αεροπειρατείας που σημειώθηκε ήταν στις 25 Ιουλίου του 1947 σε ρουμανικό αεροσκάφος. Κατά τη δεκαετία του 1960 το αδίκημα αυτό άρχισε να λαμβάνει έκταση με συνέπεια η διεθνής κοινωνία ν΄ αναγκαστεί να λάβει μια σειρά μέτρων, θεσπίζοντας κανόνες Διεθνούς Δικαίου και κατ΄ επέκταση εσωτερικών εθνικών με συνομολόγηση διεθνών συμβάσεων για την προστασία των ταξιδιωτών, των αεροσκαφών και των πληρωμάτων τους.

Οι σημαντικότερες από αυτές τις συνθήκες είναι:
* Η Σύμβαση του Τόκιο (1963),
* η Σύμβαση της Χάγης (1970) και
* η Σύμβαση του Μόντρεαλ (1971)
Πρωτοστάτης της διεθνούς κινητοποίησης για τη συνομολόγηση των συμβάσεων Χάγης και Μόντρεαλ ήταν ο ICAO του οποίου τα κράτη-μέλη έθεσαν αμέσως σε ισχύ, 83 επί συνόλου 185 κρατών-μελών τη σύμβαση της Χάγης και 80 επί ίδιου συνόλου για του Μόντρεαλ (1990). Η Ελλάδα έχει επικυρώσει και τις τρεις παραπάνω συμβάσεις, ενώ ειδικότερα έχει ψηφίσει και έχει θέσει σε ισχύ από το 1976 τον σχετικό Νόμο 480/1976 "*Περί προλήψεως και καταστολής πράξεων τινών στρεφομένων κατά της ασφαλείας της αεροπλοΐας*".

## Εξωτερικοί σύνδεσμοι
*
Τεκιξκιάκ

Η **Τεκιξκιάκ** () είναι πόλη των 31.028 κατοίκων που βρίσκεται στο βορειοδυτικό τμήμα της περιοχής "Πολιτεία του Μεξικού" (state of Mexico) της χώρας. Απέχει περίπου 120 χλμ. από την Τολούκα, πρωτεύουσα της Πολιτείας και το όνομά της σημαίνει "περιοχή των νερών με δισανθρακική σόδα".

Σύμφωνα με αρχαιολογικές έρευνες, η περιοχή της πόλης κατοικείται τα τελευταία 12.000 χρόνια. Κίνητρο για την εγκατάσταση ανθρώπων εκεί φαίνεται ότι αποτέλεσε η αφθονία πηγών και μικρών υδάτινων ρευμάτων.

Κατηγορία:Πόλεις του Μεξικού
Όθων Α΄ της Σαξονίας

Ο **Όθων Α΄ της Σαξονίας** (*Otto I.*, π. 851 - 30 Νοεμβρίου 912) από τον Οίκο των Οθωνιδών, επονομαζόμενος και **Επιφανής**, ήταν δούκας της Σαξονίας (880 - 912), νεώτερος γιος του Λιουδόλφου δούκα της Σαξονίας και της συζύγου του, Όντα. Ήταν διάδοχος τού αδελφού του Μπρούνο της Σαξονίας μετά το τέλος του στην μάχη (880). Περιγράφεται σε πολλές επιγραφές ως μέγας δούκας.

Ο Όθων Α΄ συχνά έφευγε από την Σαξονία. Οι προστάτες του, ο κουνιάδος του Λουδοβίκος Γ΄ ο Νεώτερος και ο βασιλιάς Αρνούλφος της Καρινθίας, του είχαν δώσει σχετική ανεξαρτησία, και σπάνια έκαναν επέμβαση στην Σαξονία· επίσης ο Όθων Α΄ κατάφερε να κάνει υποτελείς του τις γειτονικές Σλαβικές φυλές. Σύμφωνα με τον χρονικογράφο Βίντουκιντ του Κόρβεϋ του προσεφέρθη το στέμμα των Ανατολικών Φράγκων μετά το τέλος του Λουδοβίκου του Νέου (911), αλλά δεν το δέχθηκε, διότι βρισκόταν σε προχωρημένη ηλικία. Αντίθετα πρότεινε για το στέμμα τον Κορράδο της Φραγκονίας, αν και η πληροφορία αυτή δεν είναι επιβεβαιωμένη.

## Οικογένεια
Νυμφεύτηκε τη Χέντβιχ των Ποπονιδών (απεβ. 903), κόρη του Ερρίκου μαργράβου της Φραγκονίας. Οι δύο μεγαλύτεροι γιοι του:
* Τάνκμαρ, και 
* Λιουδόλφος, απεβίωσαν πριν από αυτόν.
* Ερρίκος Α΄ ο *Ορνιθοθήρας*, δούκας της Σαξονίας, έγινε βασιλιάς της Ανατολικής Φραγκίας.
** Όθων Α΄ δούκας της Σαξονίας, βασιλιάς της Ανατολικής Φραγκίας (Γερμανίας) & Λομβαρδίας.
* Όντα 877-μετά το 952, παντρεύτηκε τον Ζβέντιμπολντ των Καρολιδών βασιλιά της Λοθαριγγίας.

## Εξωτερικοί σύνδεσμοι

## Παραπομπές σε πηγές


Κατηγορία:Οίκος των Οθωνιδών
Κατηγορία:Γερμανοί ευγενείς
Δημήτριος Πάγκαλος

Ο **Δημήτριος Πάγκαλος** ήταν Έλληνας πολιτικός.
## Βιογραφικά στοιχεία
Έζησε στη Σαλαμίνα και άσκησε το επάγγελμα του ιατρού. Στις βουλευτικές εκλογές του 1879 έθεσε υποψηφιότητα για πρώτη φορά με την παράταξη του Χαρίλαου Τρικούπη στην περιφέρεια Μεγαρίδος, καταφέροντας να εκλεγεί βουλευτής μαζί με τον Στέφανο Δραγούμη. Η βουλευτική του θητεία, έληξε στις 22 Οκτωβρίου 1881.

Ήταν παντρεμένος με την Κατίγκω Χατζημελέτη και είχαν αποκτήσει τον Θεόδωρο Πάγκαλο μετέπειτα δικτάτορα και στρατιωτικό, τον Γεώργιο Πάγκαλο, αξιωματικό της χωροφυλακής και την Αθηνά Παγκάλου, σύζυγο του Ιωάννου Παπανικολάου.

## Παραπομπές


Κατηγορία:Έλληνες ιατροί του 19ου αιώνα
Κατηγορία:Βουλευτές Μεγαρίδος
Κατηγορία:Βουλευτές Αττικοβοιωτίας
Κοίλη Συρία

Η **Κοίλη Συρία** ήταν ονομασία της περιοχής της νότιας Συρίας κατά το 300 π.Χ., που αποτέλεσε το μήλον της έριδος ανάμεσα στη δυναστεία των Σελευκιδών και τη δυναστεία των Πτολεμαίων, η κοιλάδα της Συρίας μεταξύ των ορέων Λιβάνου και Αντιλιβάνου. 

Ο όρος δεν περιλαμβάνει μόνο τα εδάφη της κοιλάδας Μπεκάα του Λιβάνου, αλλά καλύπτει ολόκληρη την περιοχή που ορίζεται από τα παράλια της Μεσογείου, τον ποταμό Ορόντη (Ναχρ-ελ-Άζι), έφτανε νότια ως την Αίγυπτο και βόρεια ως τη Λαοδίκεια (Λατάκια).

Ο όρος συναντάται για πρώτη φορά στην *Ανάβαση* του Αρριανού κι έχει αποτελέσει πολλές φορές αντικείμενο συζήτησης. Ίσως πρόκειται για μεταγραφή της αραμαϊκής λέξης kul, που σημαίνει "ολόκληρος", υποδηλώνοντας έτσι όλη τη Συρία. 

Ο στρατηγός του Μεγάλου Αλεξάνδρου Πτολεμαίος κατέκτησε την Κοίλη Συρία το 318 π.Χ., ωστόσο γρήγορα αποσύρθηκε από αυτή, όταν συμμετείχε στο συνασπισμό εναντίον του Αντίγονου Α' του Μονόφθαλμου το 313 π.Χ. Το 312 ο Σέλευκος Α' Νικάτωρ νίκησε το Δημήτριο, γιο του Αντίγονου, στη μάχη της Γάζας, κάτι που επέτρεψε και πάλι στον Πτολεμαίο να καταλάβει την Κοίλη Συρία. Αν και αποσύρθηκε πάλι μετά από λίγους μήνες, αφότου ο Δημήτριος κέρδισε μια μάχη εναντίον του στρατηγού του και ο Αντίγονος εισέβαλε στη Συρία.

Το 302 π.Χ., ο Πτολεμαίος συμμετείχε και πάλι σε νέο συνασπισμό εναντίον του Αντίγονου και επανακατέλαβε την Κοίλη Συρία, αλλά αποσύρθηκε όταν έμαθε τα νέα από μια εσφαλμένη αναφορά ότι ο Αντίγονος είχε καταφέρει μια νίκη και επέστρεψε όταν ο Αντίγονος ηττήθηκε στη μάχη της Ιψού το 301 π.Χ. Η Κοίλη Συρία δόθηκε στο Σέλευκο από τους νικητές της Ιψού, καθώς ο Πτολεμαίος δεν είχε συμβάλει καθόλου στη νίκη τους.

## Παραπομπές


## Εξωτερικοί σύνδεσμοι
*Πολύβιου Ιστορίαι, Δ', Συριακά
*Μέγας Αλέξανδρος - Ευρετήριο ονομάτων και γενικών πληροφοριών

Κατηγορία:Αρχαία Συρία
Κατηγορία:Ιστορικές περιοχές
Κατηγορία:Πτολεμαϊκό Βασίλειο
Κατηγορία:Αυτοκρατορία των Σελευκιδών
Αντίμπ

Η **Αντίμπ** (, ) είναι παραθαλάσσια πόλη στο διαμέρισμα Αλπ-Μαριτίμ στη νοτιοανατολική Γαλλία, στη μεσογειακή Κυανή Ακτή, ανάμεσα στις Κάννες και στη Νίκαια.

Σύμφωνα με την απογραφή του 2006, ο πληθυσμός της ανέρχεται σε 76.778 κατοίκους, το 25% των οποίων είναι κάτω των 25 ετών.

## Ιστορία
Η **Αντίπολις** ιδρύθηκε τον 5ο αιώνα π.Χ. ως ελληνική αποικία από τους Φωκαείς της Μασσαλίας. Λόγω του φυσικού της λιμανιού, που βρισκόταν σε κλειστή θέση που «προστάτευε» την πόλη, σύντομα εξελίχτηκε σε σημαντικό εμπορικό κέντρο.

Καθώς η εξουσία των Ελλήνων άρχισε να φθίνει, το 43 π.Χ. η Αντίπολις επίσημα προσαρτήθηκε από τη Ρώμη και παρέμεινε σε αυτή για τα επόμενα 500 χρόνια. Οι Ρωμαίοι τη μετέτρεψαν στη μεγαλύτερη πόλη της περιοχής και κύριο σημείο εισόδου προς τη Γαλατία.

Όταν η Ρωμαϊκή Αυτοκρατορία διαλύθηκε το 476, η Αντίμπ πέρασε στα χέρια διαφόρων βαρβαρικών φυλών. Το αποτέλεσμα ήταν κυρίως καταστροφικό και μια μεγάλη περίοδος αστάθειας. Τον 10ο αιώνα, η πόλη βρήκε τον «προστάτη» της στο πρόσωπο του Ροδοάρτου, που έχτισε εκτεταμένα αμυντικά τείχη γύρω από την πόλη και ένα κάστρο. Τα επόμενα 200 χρόνια, η Αντίμπ πέρασε μια περίοδο ανανέωσης. Ωστόσο, η ευημερία της κράτησε λίγο, καθώς οι κάτοικοί της προσπαθούσαν να διασωθούν από διαδοχικούς πολέμους και επιδημίες της γαλλικής υπαίθρου. Μέχρι το τέλος του 15ου αιώνα, ολόκληρη η περιοχή πέρασε υπό την προστασία και τον έλεγχο του βασιλιά Λουδοβίκου ΙΑ΄. Αποκαταστάθηκε η σταθερότητα, αλλά και πάλι το λιμάνι της Αντίμπ έπεσε στην αφάνεια.

Από την αφάνεια αυτή αναδύθηκε γύρω στα μέσα του 19ου αιώνα, καθώς πλούσιοι από όλη την Ευρώπη ανακάλυψαν την ομορφιά του μέρους και έχτισαν πολυτελείς κατοικίες. Το 1926, το παλαιό κάστρο της Αντίμπ αγοράστηκε από την τοπική αυτοδιοίκηση και αργότερα αναστηλώθηκε για να λειτουργήσει ως μουσείο. Το 1946 κατέφτασε στην πόλη ο Πάμπλο Πικάσο και προσκλήθηκε να διαμείνει στο κάστρο. Κατά την εξάμηνη διαμονή του, ο Πικάσο παρήγαγε έργα ζωγραφικής, καθώς και κεραμικής και διακόσμησης. Όταν έφυγε, άφησε κάποια από αυτά για τον δήμο και από τότε το κάστρο επίσημα έγινε Μουσείο Πικάσο.

Στην Αντίμπ έζησε για ένα διάστημα και έγραψε διάφορα έργα του ο Νίκος Καζαντζάκης.

## Αδελφοποιημένες πόλεις
*  Νιούπορτ Μπιτς, Καλιφόρνια, ΗΠΑ
*  Σβέμπις Γκμυντ, Γερμανία
*  Ολυμπία, Ελλάδα
*  Άλμποργκ, Δανία
*  Ντεζεντσάνο ντελ Γκάρντα, Ιταλία
*  Κινσέιλ, Ιρλανδία
*  Εϊλάτ, Ισραήλ
*  Μπόντρουμ, Τουρκία

## Παραπομπές


## Εξωτερικοί σύνδεσμοι

*Επίσημη ιστοσελίδα της πόλης

Κατηγορία:Πόλεις της Προβηγκίας-Άλπεων-Κυανής Ακτής
Λευτέρης Σακελλαρίου

Ο **Λευτέρης Σακελλαρίου** είναι Έλληνας ποδοσφαιριστής, γεννημένος στην Αθήνα, στις 17 Φεβρουαρίου 1987. Αγωνίζεται ως πλάγιος αμυντικός στην Βουλγαρική ομάδα Λιούμπιμετς 2007.

## Καριέρα

Η καριέρα του ξεκίνησε από τις ακαδημίες του Παναθηναϊκού, όπου έμεινε για περίπου τέσσερα χρόνια. Αποχώρησε στα 17 του και μετακόμισε στον Φωστήρα. Ούτε εκεί όμως πήρε τις ευκαιρίες που θα περίμενε και έπειτα από δύο χρόνια πήγε στον Εθνικό Αστέρα.

Εκεί αρχικά συνάντησε τον Μπάμπη Τεννέ και σταδιακά έπαιρνε τις ευκαιρίες που ήθελε. Τη σεζόν 2008-2009, στην ομάδα της Καισαριάνης έρχεται ο Αντώνης Μανίκας, ο οποίος του δίνει φανέλα βασικού. Από εκεί τον ανακαλύπτει ο Πανθρακικός.
 
Ο Ίλιε Ντουμιτρέσκου, που ήταν τότε προπονητής στον Πανθρακικό, εισηγείται την απόκτησή του και έτσι ο 23χρονος κάνει το άλμα για τη Σούπερ Λιγκ. Ο Ρουμάνος φεύγει από την ομάδα στην αρχή της περίοδου και αναλαμβάνει ο Γάλλος Αλμπέρ Καρτιέ. Ο Σακελλαρίου κάνει της πρώτες του συμμετοχές στην Σουπερ Λίγκ. Με την έλευση του Παύλου Δερμιτζάκη ο Σακελλαρίου καθιερώνεται στο αριστερό άκρο της άμυνας του Πανθρακικού.

Ο Δερμιτζάκης φεύγει από τον Πανθρακικό το καλοκαίρι του 2010 για τον ΠΑΟΚ, όπου η ομάδα χρείαζεται έναν ακόμα παίκτη για την αριστερή πτέρυγα της άμυνας. Εκτιμώντας το ταλέντο του λίγες μέρες αργότερα ο Παύλος Δερμιτζάκης εισηγείται την απόκτησή του στον ΠΑΟΚ. Η μεταγραφή του ολοκληρώνεται την τελευταια μέρα της μεταγραφικής περιόδου του καλοκαιριού.

Ο Σακελλαρίου κάνει την πρώτη του εμφάνιση με την φανέλα του ΠΑΟΚ σε αγώνα του Γιουρόπα Λιγκ εναντίον της Διναμό Ζάγκρεμπ στις 30 Σεπτεμβρίου 2010 στην Τούμπα.

Την αρχή της σεζόν 2011-12 παραχωρείται ως δανεικός στην Κέρκυρα

Το καλοκαίρι του 2013 μένει ελεύθερος απο τον ΠΑΟΚ. Αργότερα υπογράφει στην Βουλγαρική ομάδα Α' εθνικής κατηγορίας Λιούμπιμετς 2007.

## Πηγές

* Βιογραφικό του Σακελλαρίου στο paok24.com
* Λευθέρης&paiktisid=5479/ Οι συμμετοχές του Σακελλαρίου στο insports.gr
* Κάνω μία νέα αρχή

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Λιούμπιμετς 2007
Οριουέλα

Η **Οριουέλα** ή **Οριόλα **(στα ισπανικά *Orihuela*, στα καταλανικά *Oriola*, ισπανική  προφορά ΔΦΑ: [oriˈwela]) είναι πόλη και δήμος που βρίσκεται στην επαρχία του Αλικάντε στην Ισπανία. Η πόλη βρίσκεται στα ανατολικά της χώρας και ο πληθυσμός της είναι 32.472 κάτοικοι. Ο ποταμός Σεγούρα διασχίζει την πόλη. Η πόλη εποικίστηκε από τους Ρωμαίους οι οποίοι την ονόμασαν **Ορκέλις** και στη συνέχεια **Αουραριόλα**.

## Οικονομία
Η γεωργία της Οριουέλα βασίζεται στη γεωργική παραγωγή: λεμόνια,  πορτοκάλια, αμύγδαλα, ελιές, φοίνικες, ροδιές, βαμβάκι, κάνναβη και λαχανικά. Επίσης ένα σημαντικός κλάδος της μεταποιητικής της βιομηχανίας είναι το μετάξι, το μαλλί και τα διατηρημένα τρόφιμα . 

## Αξιοθέατα
Τα πιο σημαντικά αρχιτεκτονικά μνημεία της Οριουέλα είναι ένα αραβικό κάστρο με πύργους, ένας καθολικός καθεδρικός ναός χτίστηκε μεταξύ του 14ου και 16ου αιώνα και η μπαρόκ εκκλησία του Σάντο Ντομίνγκο. 

## Παραπομπές


## Εξωτερικοί σύνδεσμοι

*Νέα και οδηγός της πόλης στα Ισπανικά 
* Τουριστικός οδηγός της πόλης στα Αγγλικά

Κατηγορία:Πόλεις της Ισπανίας
Κατηγορία:Κοινότητα της Βαλένθια
The Simpsons Road Rage

Το ***The Simpsons: Road Rage*** είναι το πρώτο παιχνίδι της σειράς βιντεοπαιχνιδιών που βγήκε τον Νοέμβριο του 2001. Βγήκε για τις κονσόλες PlayStation 2, Xbox, Game Boy Advance και GameCube. Στο παιχνίδι παρουσιάζονται 25 χαρακτήρες, ενώ έχει πολλές ομοιότητες με το βιντεοπαιχνίδι Crazy Taxi.

## Σενάριο

Ο Κύριος Μπερνς αγόρασε όλα τα μεγάλα μέσα, όπως Λεωφορεία και Τρένα στην πόλη του Σπρίνγκφιλντ φτιάχνοντας τα ως μέσα που εκπέμπουν ακτινοβολία ώστε να σκοτώσει τους ανθρώπους.

Τα πολιτικά μέλη της πόλης αναγκάστηκαν να δώσουν χρήματα επειδή είχαν ήδη τρομοκρατηθεί παράγοντας ακόμα περισσότερα μέσα. Στο παιχνίδι υπάρχουν 17 διαφορετικά οχήματα ενώ υπάρχουν έξι περιοχές εκ των οποίων οι 5 ξεκλειδώνονται κατά την διάρκεια του παιχνιδιού και 10 αποστολές. Η  Οικογένεια Σίμπσονς θα συμμετάσχει στο παιχνίδι και ο σκοπός τους είναι να εξουδετερώσουν τον Μπέρνς. Ο Μόνος σκοπός για να τον εξουδετερώσουν είναι να δίνουν αγώνες ώστε να εξασφαλίσουν ένα μεγάλο χρηματικό ποσό που θα δοθεί στα πολιτικά μέλη και ύστερα στον Μπέρνς. Επίσης, ο κύριος χαρακτήρας θα είναι ο Χόμερ Σιμπσον, που θα γίνει και ταξιτζής ενώ κάποια οχήματα μπορεί να είναι και ιπτάμενα. Αφού  δοθούν τα χρήματα ο Μπέρνς θα κάνει την πόλη όπως ήταν.

## Χαρακτήρες

* Χόμερ Σίμπσον
* Μπαρτ Σίμπσον
* Μαρτζ Σίμπσον
* Λίζα Σίμπσον
* Άμπραχαμ Σίμπσον
* Ο Κηπουρός Γουίλι
* Ο Κλόουν Κρίστι
* Άπου Ναχάσαπιμαπέτιλον
* Μπέρνει Γκραμπλ
* Μόι Σίζλακ
* Ότο Μαν
* Κλάνσι Γουίνγκαμ
* Νεντ Φλάντερς
* Χόμερ Σίμπσον (με το κουστούμι του Mr.Plow)
* Παπάς Τίμοθι Λόβερτζοι
* Σνέικ Τζέλιμπερντ
* Χημικός Φρινκ

## Αποδοχή
Η *IGN* βαθμολόγησε το παιχνίδι με 5.1 λέγοντας πως είναι ένα διασκεδαστικό παιχνίδι αλλά δεν είναι και για διάκριση.
Η *GameSpot* έδωσε τον βαθμό 6.2 λέγοντας πως το παιχνίδι έχει καλύτερα γραφικά στο Game Cube, ενώ η καλύτερη βαθμολογία ήταν από την *Game Informer* με βαθμό 8 στα 10.

## Παραβίαση
Το 2003 η SEGA κατάγγειλε τον κανόνα επειδή χρησιμοποίησαν το ίδιο Gameplay με αυτό του Crazy Taxi. Η EA και η THQ αναγκάστηκαν να δώσουν ένα χρηματικό ποσό πριν συμβούν χειρότερα γεγονότα.

## Παραπομπές


Κατηγορία:Βιντεοπαιχνίδια του 2001
Κατηγορία:Βιντεοπαιχνίδια αγώνων
Κατηγορία:Βιντεοπαιχνίδια του Game Boy Advance
Κατηγορία:Βιντεοπαιχνίδια του GameCube
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια του Xbox
Embryo

Οι **Embryo** ήταν συγκρότημα της Κράουτροκ. Ιδρύθηκαν τη δεκαετία του 1970 στη Γερμανία.

## Δισκογραφία
* For Eva – CD, 1967
* Opal – LP/CD, 1970 Ohr 56003 u. 556003
* Embryos Rache – LP/CD, 1971
* Father Sons & Holy Ghosts – LP/CD, 1972
* Steig aus – LP/CD, 1973
* Rocksession – LP/CD, 1973
* We keep on – LP/CD, 1973
* Surfin – LP, 1975
* BAD HEADS & BAD CATS – LP, 1976
* Life - LP, 1977
* Apo Calypso – LP, 1977
* Embryo's Reise – LP/CD, 1979/1980
* Embryo+KCP+Charlie Mariano Live – LP, 1980
* ANTHOLOGIE - EVERY DAY IS OK – LP, 1980
* LA BLAMA SPAROZZI – LP, 1982
* Zack Glück – LP, 1984
* EMBRYO & YORUBA DUN DUN ORCHESTRA – LP, 1985
* Africa – LP, 1987
* Turn Peace – LP/CD, 1989
* IBN BATUTA – CD, 1994
* Ni HAU – CD, 1996
* Live in Berlin – CD, 1998
* Istanbul Casablanca - Tour 1998 – 2CDs, 1999
* Invisible Documents – 2CDs, 1999
* One night at the Joan Miró Foundation – CD, 2000
* Live 2000 Vol.1 – CD, 2001
* Live 2001 Vol.1 – CD, 2001
* Bremen 1971 – CD, 2003
* Hallo Mik (liverecordings 2002 & 2003) – CD, 2003
* Embryonnck - No-Neck Blues Band & Embryo – CD, 2006
* Live im Wendland – CD, 2007
* Freedom in Music – CD, 2008
* Live at Burg Herzberg Festival 2007 – CD, 2008
* Wiesbaden 1972 – CD, 2009
* Embryo 40 – 2CDs, 2010 (Trikont)
* It Do, CD/LP, 2016 (Trikont)

Κατηγορία:Γερμανικά progressive rock συγκροτήματα
Κατηγορία:Krautrock συγκροτήματα
Kraan

Οι **Kraan** ήταν γερμανικό συγκγρότημα ροκ που ιδρύθηκε στο Βισμπάντεν το 1970.

## Δισκογραφία
* 1972: *Kraan*
* 1973: *Wintrup*
* 1974: *Andy Nogger*
* 1975: *Kraan Live* και *Let It Out*
* 1977: *Wiederhören* και *Kraan Starportrait (Best of...)*
* 1978: *Flyday*
* 1980: *Tournee*
* 1982: *Nachtfahrt* και *Wintruper Echo/Faust 2000 (Single)*
* 1983: *X* und *2 Schall-Platten (Best of...)*
* 1988: *Kraan Live 88*
* 1989: *Dancing In The Shade*
* 1991: *Soul of Stone*
* 1998: *The Famous Years Compiled (Best of...)*
* 2001: *Live 2001* und *Berliner Ring*
* 2003: *Through*
* 2007: *Psychedelic Man* και *Psychedelic Man Special Edition * με το DVD *Live at Finkenbach Festival 2005* 
* 2010: *Diamonds*

* Συνέντευξη για το Hit Channel 

Κατηγορία:Γερμανικά progressive rock συγκροτήματα
Κατηγορία:Krautrock συγκροτήματα
Nektar

Οι **Nektar** ήταν αγγλικό rock συγκρότημα, με έδρα το Αμβούργο της Γερμανίας. Ιδρύθηκε το 1969, από τους Ρόγιε Άλμπιρτον, Taff, Μο, Ρον Χάουντεν και Μικ Μπρόκετ  και Κιθ Γουόλτερς, που ήταν υπεύθυνοι για τον φωτισμό και τα ειδικά εφέ. Κατά τη διάρκεια της παρουσίας του, άλλαξε πολλές line-ups, κυκλοφορώντας, συνολικά, 13 studio άλμπουμ, με τελευταίο το 2013, ονόματι *Time Machine*. 
## Δισκογραφία
### Άλμπουμ
* 1971 - Journey To The Centre Of The Eye 
* 1972 - A Tab In The Ocean 
* 1973 - Sounds Like This 
* 1973 - Remember The Future
* 1974 - Down To Earth
* 1974 - Sunday Night At The London Roundhouse
* 1975 - Recycled 
* 1976 - Nektar 
* 1977 - Live In New York 
* 1977 - Magic Is A Child 
* 1978 - More Live Nektar In New York 
* 1980 - Man In The Moon
### CD
* 1987 - Nektar
* 1990 - Sunday Night At The London Roundhouse
* 1990 - Remember The Future
* 1990 - A Tab In The Ocean
* 1990 - Recycled
* 1990 - Magic Is A Child
* 1990 - Down To Earth
* 1990 - Journey To The Centre Of The Eye
* 1990 - Sounds Like This
* 1991 - Live In New York
* 1991 - More Live Nektar In New York
* 1994 - Highlights
* 2001 - The Prodigal Son
* 2002 - Sunday Night At The London Roundhouse
* 2002 - Remember The Future
* 2002 - Unidentified Flying Abstract
* 2004 - Journey To The Centre Of The Eye
* 2004 - Evolution
* 2005 - Nektar 2004 Tour Live
* 2005 - Door To The Future
* 2009 - Fortyfied
### DVD
* 2003 - Live
* 2005 - Pure

Κατηγορία:Γερμανικά progressive rock συγκροτήματα
Κατηγορία:Αγγλικά progressive rock συγκροτήματα
Κατηγορία:Space rock συγκροτήματα
Χρονική λογική διαστημάτων

Η **Χρονική λογική διαστημάτων** (**Interval temporal logic**) ή **λογική διαστημάτων** (**interval logic**) είναι μια χρονική λογική για την αναπαράσταση προτασιακών και πρωτοβάθμιων λογικών συλλογισμών σχετικών με περιόδους του χρόνου, που μπορεί να χειριστεί ακολουθιακή και παράλληλη σύνθεση. Αντί να χειρίζονται άπειρες ακολουθίες καταστάσεων, οι χρονικές λογικές διαστημάτων χειρίζονται πεπερασμένες ακολουθίες.

Οι χρονικές λογικές διαστημάτων βρήκαν εφαρμογές στην επιστήμη των υπολογιστών, την τεχνητή νοημοσύνη και τη γλωσσολογία. Οι πρωτοβάθμιες χρονικές λογικές διαστημάτων αναπτύχθηκαν αρχικά τη δεκαετία του 1980 για την προδιαγραφή και την επαλήθευση πρωτοκόλλων υλοποιημένων σε υλικό. Η **Χρονική λογική διαστημάτων** (**Interval Temporal Logic** ή ITL) είναι μια ειδική μορφή *χρονικής λογικής*, που δημιουργήθηκε αρχικά από τον Μπεν Μοσκόβσκι για τη διατριβή του στο Πανεπιστήμιο του Στάνφορντ. Είναι χρήσιμη για την τυπική περιγραφή υλικού και λογισμικού για συστήματα βασισμένα σε υπολογιστές. Υπάρχουν εργαλεία που υποβοηθούν αυτήν τη διαδικασία. Το *Tempura* παρέχει ένα εκτελέσιμο πλαίσιο για ITL. Σημαντικό θέμα κατά το σχεδιασμό της ITL αποτέλεσε η δυνατότητα σύνθεσης (compositionality).

Γνωστές παραλλαγές της χρονικής λογικής διαστημάτων είναι η γραφική λογική διαστημάτων (graphical interval logic), η λογική διαστημάτων με σημεία (signed interval logic) και η μελλοντική λογική διαστημάτων (future interval logic).

## Δείτε επίσης
* Τυπικές μέθοδοι
* Χρονική Λογική των Ενεργειών

## Εξωτερικοί σύνδεσμοι
* ITL: Interval Temporal Logic 

Κατηγορία:Τυπικές μέθοδοι
Κατηγορία:Χρονική λογική
Jane

Οι **Jane** υπήρξαν θρυλικό γερμανικό ροκ συγκρότημα, το οποίο συνεχίστηκε από διάφορα μέλη του να υπάρχει μέχρι σήμερα.

## Ιστορική αναδρομή
Η ιστορία τους ξεκινά το 1965, όταν δύο ροκ συγκροτήματα σχολιαρόπαιδων συνεργάστηκαν με το όνομα «*JP's*» για να κυκλοφορήσουν ένα τραγούδι σινκγλ και διαλύθηκαν τον ίδιο χρόνο. Στο συγκρότημα αυτό ήρθε ο Βέρνερ Ναντόλνυ (κίμπορντ) και με τη σύνθεση Κλάους Χες (κιθάρα), Πέτερ Πάνκα (ντραμς, φωνητικά) Τσάρλυ Μάουχερ (μπάσο, φωνητικά) ιδρύθηκε το γερμανικό θρυλικό κράουτροκ συγκρότημα υπό το όνομα «**Jane**». Η  πρώτη τους παράσταση πραγματοποιήθηκε στις 5 Δεκεμβρίου του έτους 1970 στο Ανόβερο. Το 1971 προστέθηκε και ο Μπερντ Πουλστ (φωνητικά), ενώ ο Γκίντερ Κέρμπερ διετέλεσε παραγωγός. Το συγκρότημα κυκλοφόρησε τον πρώτο του δίσκο «*Together*», ενώ ένα χρόνο αργότερα στην ηχογράφηση του «*Here we are*» η σύνδεση του συγκροτήματος άλλαξε λόγω ασθενειών των μελών του. Μπάσο έπαιξε ο Βόλφγκαγκ Κραντς «Justice of Peace». Στο τρίτο άλμπουμ «*Jane III*» (1974) έλειψαν τα κίμπορντ, ενώ στα φωνητικά μπαίνει κυρίως ο Μάουχερ. Το συγκρότημα διαλύθηκε προσωρινά το 1994. Οι Πάνκα και Χες διεκδίκησαν δικαστικά τα δικαιώματα του ονόματος του συγκροτήματος για τον εαυτό τους, αλλά το δικαστήριο αποφάνθηκε πως θα μπορούσαν να χρησιμοποιούν το όνομα στις επόμενες δουλειές τους μόνο με προσθήκες όπως «*Peter Panka's Jane*», «*Werner Nadolny's Jane*» ή «*Klaus Hess's Jane*» (χρησιμοποιούσε και τον τίτλο «*Mother Jane*»). Το 1976 το συγκρότημα ηχογράφησε το θρυλικό «*Fire, Water, Earth and Air*» το οποίο ακολουθήθηκε από το  «*Between Heaven and Hell*» ένα χρόνο αργότερα, και το «*Jane live at home*» το οποίο έγινε αργυρό. Στις αρχές του 1980 οι πωλήσεις του γκρουπ έπεσαν. Ωστόσο, το συγκρότημα συνέχισε να κυκλοφορεί δίσκους και να δίνει παραστάσεις.

## Δισκογραφία
### Άλμπουμ
* Together (1972)
* Here we Are (1973)
* Jane III (1974)
* Lady (1975)
* Fire, Water, Earth & Air (1976)
* Live at Home (1976)
* Between Heaven and Hell (1977)
* Age of Madness (1978)
* Sign No. 9 (1979)
* Jane (1980)
* Germania (1982)
* Beautiful Lady (1986)
* Jane live '88 (1989)
* Jane live '89 (1990)
* Resurrection (1996) Peter Panka’s Jane
* Back again (2000) Lady Jane
* Mother Jane comes alive (2000) Klaus Hess' Mother Jane
* Genuine (2002)
* Live 2002 (2002) Peter Panka’s Jane
* Shine on (2003) Peter Panka’s Jane
* Voices (2006) Peter Panka’s Jane
* Voices „überarbeitete Ausgabe“ (2007) Peter Panka’s Jane
* Live at Metas (2007) Peter Panka’s Jane
* Tribute to PETER PANKA, DVD vom concert in Hannover 2007
* Live at Home Revisited (2008)
* Proceed with Memories (2009) Werner Nadolny’s Jane
* In Dreams (2009) Klaus Hess' Mother Jane
* Traces (2009) Peter Panka's Jane
* Klaus Hess' Mother Jane (2010) Hungry 4 Live Part I
## Εξωτερικοί σύνδεσμοι
* Επίσημη ιστοσελίδα των Peter Panka's Jane
* Ιστοσελίδα του Jane Fan Club
* Επίσημη ιστοσελίδα των Klaus Hess' Mother Jane

Κατηγορία:Γερμανικά progressive rock συγκροτήματα
Κατηγορία:Krautrock συγκροτήματα
Κωνσταντίνος Ν. Αλαβάνος

Ο **Κωνσταντίνος Αλαβάνος** (27 Φεβρουαρίου 1946 – 17 Δεκεμβρίου 2022) ήταν Έλληνας πολιτικός και δικηγόρος. και στενός συνεργάτης της Μελίνας Μερκούρη.

## Πρώτα χρόνια
Γεννήθηκε στην Αθήνα στις 27 Φεβρουαρίου 1946, γόνος σημαντικής πολιτικής οικογένειας των Κυκλάδων: ήταν γιος του Νικολάου Αλαβάνου, και εγγονός του Κωνσταντίνου Αλαβάνου. Αδελφός του είναι ο Αλέκος Αλαβάνος, ενώ είναι ο μεγαλύτερος από τα 6 αδέλφια σύνολο.
Αποφοίτησε αριστούχος από την Βαρβάκειο Πρότυπο Σχολή, όπως και από την Νομική Σχολή του Πανεπιστημίου Αθηνών, στην οποία υπήρξε ενεργό μέλος του φοιτητικού συλλόγου.  Υπήρξε διοργανωτής λαϊκών συγκεντρώσεων για τις οποίες και δικάστηκε το 1966 στο Ηράκλειο Κρήτης και το 1967 στην Τήνο. Είχε εκλεγεί Πρόεδρος της ΔΕ­ΣΠΑ (Διοικούσας Επιτροπής Συλλόγων Πανεπιστημίου Αθηνών) τα τελευταία χρόνια πριν τη δικτατορία του 1967.

## Αγωνιστική δράση
Κατά τη διάρκεια της χούντας εξορίσθηκε δύο φορές,  στην Γρανίτσα Ευρυτανίας και στο Θέρμο Αιτωλοακαρνανίας. Ήταν ιδρυτικό μέλος της ΕΜΕΠ (Εταιρείας Μελέ­της Ελληνικών Προβλημάτων), φυτώριο του επερχόμενου αντιδικτατορικού κινήματος. Το 1973, ως μαχόμενος δικηγόρος των φοιτητών, αμέσως μετά την εξέγερση και κατάληψη της Νο­μικής σχολής, συνελήφθη, φυλακίσθηκε στο ΕΑΤ-ΕΣΑ και στο ΚΕΣΑ (Κέντρο Εκπαίδευσης Στρατιω­τικής Αστυνομίας), όπου υπέστη άγρια βασανιστήρια.

## Πολιτική δραστηριότητα
Στην κυβέρνηση Εθνικής Ενότητας του 1974 και σε ηλικία μόλις 28 ετών, διορίστηκε υφυπουργός Δημοσίων Έργων με υπουργό τον Γεώργιο-Αλέξανδρο Μαγκάκη. Στις βουλευτικές εκλογές του 1974 εξελέγη βουλευτής με την Ένωση Κέντρου - Νέες Δυνάμεις. Επανεξελέγη στις εκλογές του 1977, αλλά απέτυχε σε αυτές του 1981, όπου η Ε.Κ.-Ν.Δ. κατέρρευσε, με την συντριπτική πλειοψηφία των ψηφοφόρων του να κατευθύνονται στο ΠΑΣΟΚ. Το ίδιο έτος ο Αλαβάνος, στενός φίλος της Μελίνας Μερκούρη, ανέλαβε γενικός γραμματέας του υπουργείο Πολιτισμού και Επιστημών, μέχρι το 1987, όπου ανέλαβε ειδικός γραμματέας του υπουργείου.

Το 1997 διορίστηκε γενικός διευθυντής της ΕΤ1, θέση στην οποία παρέμεινε μέχρι το 2001. Το 2002, μετά από πρόσκληση του Προέδρου Απόστολου Κακλαμάνη, ανέλαβε την ίδρυση του Τηλεοπτικού Σταθμού της Βουλής των Ελλήνων Βουλή - Τηλεόραση, στον οποίο υπηρέτη­σε ως γενικός διευθυντής τις περιόδους 2002-2007 και 2009-2015. Ήταν μόνιμο μέλος του ΔΣ του *Ιδρύματος «Μελίνα Μερκούρη»*.

Απεβίωσε στις 17 Δεκεμβρίου 2022, από παθολογικά αίτια, σε ηλικία 76 ετών. Η ταφή του τελέστηκε στο κοιμητήριο της Χώρας της Τήνου.

## Πηγές


Κατηγορία:Έλληνες υφυπουργοί Δημοσίων Έργων
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Barilla Group

Η **Barilla** είναι μεγάλη ιταλική και ευρωπαϊκή εταιρία τροφίμων που ιδρύθηκε το 1877 στην Πάρμα της Ιταλίας από τον Pietro Barilla. Η επιχείρηση είναι ιδιωτική και παραμένει στη κυριότητα της τέταρτης γενιάς της οικογένειας Μπαρίλλα  και ειδικότερα των τριών αδελφών Γκουίντο Μπαρίλλα (πρόεδρος) και Λούκα και Πάολο Μπαρίλλα (αντιπρόεδροι).

Η εταιρία ελέγχει 20 εμπορικά σήματα. Έχει 18.000 υπαλλήλους και έσοδα 4,2 δισεκατομμύρια Ευρώ (2007).

Η Barilla παρασκευάζει διάφορα είδη ζυμαρικών και είναι παγκοσμίως η πρώτη παρασκευάστρια ζυμαρικών με 40-45% της Ιταλικής αγοράς και 25% της αγοράς των Ηνωμένων Πολιτειών. Η Barilla παράγει 4.000 τόνους ζυμαρικών ετησίως σε 120 σχήματα και μεγέθη. Είναι, επίσης, ο μεγαλύτερος πωλητής προϊόντων ψωμιού στην Ιταλία. Μετά την εξαγορά της Σουηδικής εταιρίας Wasa, η Barilla είναι παγκοσμίως και ο μεγαλύτερος παρασκευαστής άζυμου ψωμιού Σκανδιναβικού τύπου (flatbread), με πωλήσεις 60.000 τόνων ετησίως. 

Η Barilla Group έχει πολλά εργοστάσια στην Ιταλία (με τα κυριότερα στις πόλεις Πάρμα και Φότζια), ένα στην Ελλάδα (κοντά στη Θήβα επί της Εθνικής Οδού Αθηνών-Λαμίας) και δύο εργοστάσια στις Ηνωμένες Πολιτείες (στη πόλη Ames της Αϊόβα και στο χωριό Έιβον της Νέας Υόρκης). Το εργοστάσιο όπου παρασκευάστηκε το προϊόν σημειώνεται με ένα κωδικό γράμμα στη συσκευασία ενώ τα προϊόντα που παράχθηκαν στην Ιταλία σημειώνονται εμφανώς ως προϊόν Ιταλίας

Ο Ιταλός οδηγός αυτοκινήτων αγώνων Άλεξ Τσανάρντι (Alex Zanardi) εδώ και χρόνια υποστηρίζεται από την εταιρία.

## Παραπομπές


## Εξωτερικοί σύνδεσμοι

*Barilla Group
*Barilla America, Inc.

Κατηγορία:Επιχειρήσεις τροφίμων της Ιταλίας
Κατηγορία:Πολυεθνικές επιχειρήσεις τροφίμων
Κατηγορία:Ιταλικά εμπορικά σήματα
Κατηγορία:Πάρμα
Γιούρι Λουζκόφ

Ο **Γιούρι Μιχάηλοβιτς Λουζκόφ** (Ю́рий Михайлович Лужко́в, 21 Σεπτεμβρίου 1936 - 10 Δεκεμβρίου 2019) ήταν Ρώσος πολιτικός. Διατέλεσε δήμαρχος της Μόσχας από το 1992 μέχρι το 2010. Καθαιρέθηκε βάσει Διατάγματος για πρόωρη παραίτησή του που υπέγραψε ο πρόεδρος της Ρωσίας Ντμίτρι Μεντβέντεφ.

## Παραπομπές


Κατηγορία:Ρώσοι πολιτικοί
Κατηγορία:Δήμαρχοι της Μόσχας
Κολομβοπερουβιανός Πόλεμος

Ο **Κολομβοπερουβιανός Πόλεμος** (1η Σεπτεμβρίου, 1932 - 24 Μαΐου, 1933) υπήρξε ένοπλη σύρραξη ανάμεσα στη Δημοκρατία της Κολομβίας και στη Δημοκρατία του Περού.

## Αρχή του πολέμου
Ο πόλεμος αυτός που έγινε το 1932-33 ήταν αποτέλεσμα της δυσφορίας που προκάλεσε η Συνθήκη Σαλομόν - Λοσάνο και της επιβολής υψηλών δασμών στη ζάχαρη. Ο πόλεμος ξεκίνησε με μια εσωτερική ανταρσία στο Περού όταν αντάρτες-πολίτες κατέλαβαν την πόλη Ικίτος. Την 1η Σεπτέμβρη του 1932 ο πρόεδρος του Περού Λουίς Μιγκέλ Σάντσες έστειλε δύο συντάγματα του Περουβιανού Στρατού στους οικισμούς Λετίσια και Ταραπακά, οικισμούς με κατοίκους περουβιανής καταγωγής, ευρισκόμενους όμως στην επαρχία του Αμαζονίου στο έδαφος της Κολομβίας.

## Εξωτερικοί σύνδεσμοι
* 

Κατηγορία:Ιστορία της Κολομβίας
Κατηγορία:Ιστορία του Περού
Κατηγορία:Πόλεμοι
Κατηγορία:Κοινωνία των Εθνών
Σούπερ Λίγκα Κ21 2009–10

Το πρωτάθλημα Α' Εθνικής (ή Πρωτάθλημα ΟΠΑΠ Κ-21) για ηλικίες κάτω των 21 ετών της σαιζόν 2009-2010 ξεκίνησε στις 5 Σεπτεμβρίου 2009. Στο πρωτάθλημα συμμετείχαν 16 ομάδες, τα τμήματα υποδομής των ομάδων που συμμετείχαν στο πρωτάθλημα των ανδρών της σαιζόν 2009-2010.

## Βαθμολογία

Πηγή: http://www.superleaguegreece.net/competitions/youth/7 
**Α**= Αγώνες, **Ν**= Νίκες, **Ι**= Ισοπαλίες, **Η**= Ήττες, **ΓΥ**= Γκολ υπέρ, **ΓΚ**= Γκολ κατά, **ΔΤ**= Διαφορά τερμάτων, **Β**= Βαθμοί, **Ισοβαθμία**= Αποτέλεσμα αγώνα μεταξύ ισόβαθμων ομάδων

## Αποτελέσματα

## Εξωτερικοί σύνδεσμοι

*Απολογισμός SuperLeague 2009-2010 σελίδα 51
*Σάιτ της Σούπερ Λίγκα. 

Κατηγορία:Α΄ Εθνική ποδοσφαίρου Νέων
Κατηγορία:Εγχώρια ποδοσφαιρικά πρωταθλήματα 2009-2010
Μιλτιάδης Γουλιμής

Ο **Μιλτιάδης Γουλιμής** (1844-1901) ήταν Έλληνας πολιτικός.

## Βιογραφικά στοιχεία

Γεννήθηκε στο Αγγελόκαστρο Αγρινίου και ήταν γιος του Γεωργίου Γουλιμή, βουλευτή και γόνου παλιάς οικογένειας αρματωλών. Σπούδασε νομικά στο Παρίσι και ιδιώτευσε ως δικηγόρος στο Μεσολόγγι. Ασχολήθηκε με την πολιτική εκλεγόμενος στις βουλευτικές εκλογές του 1887 βουλευτής με το κόμμα του Χαριλάου Τρικούπη καθώς και σε αυτές του 1890. Στις εκλογές του 1895 ήταν υποψήφιος με το κόμμα του Δηλιγιάννη καταφέρνοντας να κερδίσει την βουλευτική έδρα από τον Χαρίλαο Τρικούπη για μόλις τέσσερις ψήφους. Μετά από αυτό ο Τρικούπης αποσύρθηκε από την πολιτική δηλώνοντας *Ανθ΄ ημών Γουλιμής... Καληνύχτα σας*, φράση που πέρασε στην ιστορία. Στη φράση δεν περιέχεται υπεροπτική κρίση κατά του Γουλιμή. Ο τελευταίος μόλις πληροφορήθηκε την αποτυχία του Τρικούπη εκδήλωσε την πρόθεσή του να παραιτηθεί υπερ αυτού, κάτι που δεν δέχτηκε ο Τρικούπης.

Απεβίωσε το 1901. Ήταν παντρεμένος και είχε αποκτήσει έναν γιο, τον Γεώργιο Γουλιμή, δικηγόρο που πέθανε στο Ηπειρωτικό Μέτωπο (1912-1913).

## Πηγές


Κατηγορία:Βουλευτές Αιτωλοακαρνανίας
Κατηγορία:Οικογένεια Γουλιμή
Κατηγορία:Έλληνες δικηγόροι του 19ου αιώνα
Γιώργος Κουζούνης

Ο **Γιώργος Κουζούνης** (1922-1998) ήταν Έλληνας ζωγράφος. 

Γεννήθηκε στην Κούταλη της Προποντίδας το 1922. Σπούδασε στην Ανώτατη Σχολή Καλών Τεχνών στην Αθήνα με καθηγητές το Δημήτρη Μπισκίνη και τον Ουμβέρτο Αργυρό. Από το 1938, όταν ο αδελφός του Κώστας Κουζούνης και ο Στέφανος Αλμαλιώτης διατηρούσαν τα ατελιέ τους δίπλα-δίπλα στην οδό Ζωοδόχου Πηγής 15, μυήθηκε στη γιγαντοαφίσα ή ντεκόρ όπως λεγόταν τότε.

Μετά το Β' Παγκόσμιο Πόλεμο και μέχρι το 1975 δημιούργησε χιλιάδες ντεκόρ για τους κινηματογράφους Παλλάς, Τιτάνια, Ρεξ, Κοτοπούλη, Αθήναιον, Πάνθεον κ.α. Διετέλεσε, επίσης, καλλιτεχνικός σύμβουλος της εταιρείας «Δαμασκηνός-Μιχαηλίδης» (προδιαφημίσεις – καλλιτεχνική προβολή ταινιών).

Έχει φιλοτεχνήσει τοιχογραφίες σε δημόσιους και ιδιωτικούς χώρους και έχει εικονογραφήσει βιβλία. Το εικαστικό έργο του έχει παρουσιαστεί σε πανελλήνιες, ατομικές και ομαδικές εκθέσεις στην Ελλάδα και το εξωτερικό. Η Πινακοθήκη της Βουλής των Ελλήνων φιλοξενεί πορτραίτα πρωθυπουργών φιλοτεχνημένα από τον ίδιο. Έργα του επίσης βρίσκονται σε δημόσιες και ιδιωτικές συλλογές.

Δημιούργησε το Εργαστήρι Ζωγραφικής του Δήμου Μοσχάτου, στο οποίο και δίδαξε για 10 χρόνια.

Ο ίδιος, σε μία από τις συνεντεύξεις του υποστήριζε: *«Ανάμεσα σ’ ένα νεκρό παρελθόν και σ’ ένα άδειο μέλλον, το παρόν είναι το μόνο χειροπιαστό»*.

## Παραπομπές


## Εξωτερικοί σύνδεσμοι
*

Κατηγορία:Έλληνες ζωγράφοι του 20ού αιώνα